  Майя Бывальцева 2-тӥ южтолэзе Удмуртиысь Операя но балетъя П. И. Чайковский нимо театрын Нылкышноослэн калыккуспо нуналзылы сӥзем сиё-дано ужрад ортчиз. «Корсар» балетэ (12+) элькунысь пӧртэм удысъёсын азинлыко ужась, мер ужез нуись кышномуртъёсты ӧтизы. Соос пӧлын ивортодэтъя «Удмуртия» агентствоысь редактор но вал. Та праздник чеберлыклэн, сюлэм шунытлэн тодметэз луиз. Ми, воргоронъёс, шер вераськомы, кыӵе тӥ чебересь но макем юн тӥ милемлы кулэ. Нылкышноос ужез яратэменызы, лэчыт визьмынызы, сюлэм шунытэнызы паймытэмысь уг дугдо. Тӥляд яратэмдылы но сюлмаськемдылы луыса ми пуктэм ужпумъёсты быдэстӥськом, вань шуг-секытъёсты вормиськом Ярослав Семёнов, Удмуртиысь кивалтэтлэн тӧроезГурт удысын 10 сюрслэсь трос нылкышноос ужало. Соос фермаосын секыт механизмъёсын быгатыса кивалто, пудолэн тазалыкез сярысь сюлмасько, возёслэсь коньдонзэ лыдъяло-чаклало. Трос кышномуртъёс возёсын кивалто. Ярослав Семёнов нылкышноослы котьку яратымон но шудо луыны сӥзиз. Узыр декорациосын, чебер но яркыт костюмъёсын «Корсар» балет кышномуртъёслы тулыс мылкыд но яратонлэн вормемезлы оскон кузьмаз. Вераны кулэ, спектаклез пандемия дыръя пуктӥзы – 2019-тӥ ар пумын – 2020-тӥ ар кутсконын.  Тегъёс: Лулчеберет Ижкар Театр Удмуртия праздникъёс ЯрославСемёнов нылкышноос  